JY LEES NOU Nuwe betekenisvolle tatoe vir Angelina
Angelina, wat 'n stuk of 17 tatoes het, het ná haar dubbele mastektomie besluit om 'n betekenisvolle tatoe te kry.
Die aktrise, wat in Mei vanjaar erken het dat sy 'n dubbele mastektomie ondergaan het, het 'n tatoe gekry om haar aan dié dapper besluit te herinner. Sy het op haar regterarm 'n Arabiese woord gekry wat min of meer dieselfde betekenis as vasberadenheid het.
Die 38-jarige aktrise is tot Desember in Australië saam met haar ses kinders waar sy aan haar nuutste rolprent, Unbroken, werk. Brad Pitt is nou in Engeland om sy nuwe fliek, Fury, te verfilm. Brad het onlangs vir Angie, wat 'n vlieglisensie het, 'n straler gekoop juis vir sulke tye wat die gesin ver uitmekaar is.